เกทสึโนวา ทำ คริส พีรวัส เสียน้ำตา ลืมว่าต้องลืม (คลิป)
ลืมว่าต้องลืม เพลงเปิดตัว อัลบั้ม 2.5 (สองจุดห้า) วง เกทสึโนวา (Getsunova) (เนม-ปราการ ไรวา นาฑี-นาฑี โอสถานุเคราะห์ นต-ปณต คุณประเสริฐ และ ไปร์ท-คมฆเดช แสงวัฒนาโรจน์) ที่พูดถึงคนที่ลืมคนรักเก่าไม่ได้ เผลอคิดถึงตลอด ถ้ามีเครื่องมือลบความทรงจำคงดี เพลงในดิจิทัล อัลบั้มแรก อัลบั้มล่าสุดที่จะปล่อยมาในฟังกันเต็มๆ ในวันที่ 14 พ.ค.โดยมิวสิกวิดีโอเพลงนี้ได้พระเอกวัยรุ่นสุดฮอต คริส-พีรวัส แสงโพธิรัตน์ มาแสดงและอีกความพิเศษคือ เพลง ลืมว่าต้องลืม นี้ยังเป็น original soundtrack ของซีรีส์วัยรุ่นสุดฮิตของเกาหลีที่มารีเมกในเวอร์ชันไทย WHO ARE YOU เธอคนนั้นคือฉันอีกคน ด้วยในฐานะวงเกทสึโนวาและคนแต่งเพลงนี้ ปณต เล่าว่า ความพิเศษของเพลงลืมว่าต้องลืม คือมันเคยเป็นเพลงเร็วมาก่อนครับ เราเคยทำเพลงนี้มาเมื่อ2 ปีที่แล้ว แต่ด้วยความเป็นเพลงเร็วมันไม่ค่อยซึ้งเท่าไร ยังไม่ถูกใจเลยเก็บไว้ก่อน พอเวลาผ่านมารู้สึกว่าเนื้อเพลง เมโลดี้มันเพราะนะ ก็เลยลองเอามาปรับดนตรีให้ช้าลง เพิ่มความโมเดิร์น มีสไตล์ใหม่ๆ เทกเจอร์ดนตรีที่เราใส่เข้าไปดูเป็นสีที่เกทสึโนวาไม่เคยทดลองมาก่อนในโหมดเพลงช้า ทำให้เห็นอะไรใหม่ๆ ในตัววงเกทสึโนวา ทางด้านเนื้อหาที่คุ้นเคยกับวงอยู่แล้ว คือมีความขัดแย้งอยู่ในตัวเพลง ตั้งแต่ชื่อเพลงก็ขัดแย้งเป็นเอกลักษณ์วงเราล่ะครับ (หัวเราะ) สื่อถึงการพยายามจะลืมใครบางคน เวลาที่ตั้งใจมากเกินไป มันเหมือนเป็นการย้ำเตือนซึ่งจะทำให้เรายิ่งจำได้ขึ้นเรื่อยๆ ครั้งนี้ดีใจมากที่ได้น้องคริสมาเล่นเอ็มวีด้วย น้องน่ารัก นิสัยดี เป็นกันเองมากครับ ยิ่งรู้ว่าน้องชอบเพลงของวงเราด้วย ยิ่งดีใจเลย (ยิ้ม) การแสดงไม่ต้องพูดถึงเก่งมากอยู่แล้ว มีซีนที่ต้องร้องไห้ น้องทำได้ทันทีเหมือนกดปุ่มสั่ง ชื่นชมน้องมากเลยครับ.
ลืมว่าต้องลืม เพลงเปิดตัว อัลบั้ม 2.5 (สองจุดห้า) วง เกทสึโนวา (Getsunova) (เนม-ปราการ ไรวา นาฑี-นาฑี โอสถานุเคราะห์ นต-ปณต คุณประเสริฐ 
เกทสึโนวา,เนม ปราการ,นาฑี เก็ทสึโนว่า,คริส พีรวัส แสงโพธิรัตน์,มิวสิกวิดีโอ,ซีรีส์เกาหลี,ข่าววันนี้,นักร้อง